**Informare cu privire la condițiile care trebuie îndeplinite pentru a beneficia de plata dobânzii aferente unui credit conform art. 27 din Legea nr. 448/2006 privind protecția și promovarea drepturilor persoanelor adulte cu handicap, republicată, cu modificările și completările ulterioare**

**Solicitanți:**

* Persoanele cu handicap grav sau accentuat/reprezentanții legali ai persoanelor adulte cu handicap grav sau accentuat;
* Familia sau persoana care are în îngrijire cel puțin un copil cu handicap grav sau accentuat.

**Valoare credit:**

* 10.000 de euro (la cursul stabilit de BNR din data încheierii contractului de credit), în cazul achiziționării unui singur autovehicul/ de tehnologii asistive şi de acces/ adaptarea locuinței conform nevoilor individuale de acces;
* 20.000 de euro (la cursul stabilit de BNR din data încheierii contractului de credit), în cazul achiziționării unui autovehicul adaptat special pentru transportul persoanelor cu handicap netransferabile, dependente de scaunul cu rotile.

**Durata contractului de credit:**

* Maximum 10 ani, în cazul achiziționării unui singur autovehicul/ de tehnologii asistive şi de acces/ pentru adaptarea unei locuințe conform nevoilor individuale de acces;
* Maximum 15 ani, în cazul achiziționării unui autovehicul adaptat special pentru transportul persoanelor cu handicap netransferabile, dependente de scaunul cu rotile.

**PAS 1:**

Solicitantul depune la registratura D.G.A.S.P.C. Sector 2 următoarele documente:

* Cerere - **Anexa 2**;
* Document de identitate (în original);
* Declarație pe propria răspundere referitoare la faptul că beneficiarul îndeplinește condițiile prevăzute în art. 27 din Legea nr. 448/2006 și că nu a mai beneficiat de plata dobânzii aferente unui credit utilizat pentru achiziționarea unui autovehicul/ pentru achiziționarea unui autovehicul adaptat special pentru transportul persoanelor cu handicap netransferabile, dependente de scaunul cu rotile/ de tehnologii asistive şi de acces/ pentru adaptarea unei locuințe conform nevoilor individuale de acces– **Anexa 4**;
* Recomandarea medicului specialist pentru tehnologiile asistive şi de acces care sunt în legătură cu încadrarea în grad de handicap stabilită prin certificatul de încadrare în grad de handicap (doar pentru afecțiunile în baza cărora s-a stabilit încadrare în grad de handicap);
* Declarație pe propria răspundere referitoare la faptul că persoana cu handicap nu a beneficiat în ultimii 3 ani de vouchere pentru achiziționarea aceluiași tip de tehnologii asistive şi de acces prin Proiectul „ Facilitarea inserției pe piața muncii a persoanelor cu dizabilități”;
* Declarație pe propria răspundere referitoare la faptul că beneficiarul va comunica D.G.A.S.P.C. Sector 2 orice actualizare a certificatului de încadrare în grad de handicap sau orice modificare a domiciliului – **Anexa 5**;
* Declarație privind acordul pentru prelucrarea datelor cu caracter personal – **Anexa 6**.

**În cazul în care persoana cu handicap este reprezentată prin curator sau tutore sunt necesare suplimentar și următoarele documente:**

* Hotărârea judecătorească definitivă de punere sub interdicție sau de pe dispoziția de curatelă/ tutelă sau Hotărârea judecătorească definitivă de instituire a măsurii de ocrotire;
* Actul de identitate al curatorului/ tutorelui.

În urma analizării documentelor depuse, Direcția Generală de Asistență Socială și Protecția Copilului Sector 2 eliberează solicitantului **o adeverință referitoare la acordul plății dobânzii la creditul obținut în temeiul prevederilor art. 27 din lege.**

**PAS 2:**

După obținerea adeverinței, solicitantul se adresează unei **UNITĂȚI BANCARE** **(ATENȚIE: NU IFN – INSTITUȚIE FINANCIARĂ NEBANCARĂ, NU LEASING**) în vederea obținerii creditului.

**Împrumutatul (debitorul) va fi persoana cu handicap/reprezentantul legal al persoanei cu handicap. În cazul în care există mai mulți împrumutați (codebitori), fiecare dintre aceștia trebuie să îndeplinească condițiile prevăzute de art. 27 din Legea nr. 448/2006, respectiv să aibă calitatea de persoană cu handicap/reprezentant legal al persoanei cu handicap.**

Facem mențiunea că **valoarea creditului contractat la unitatea bancară nu poate fi mai mare decât valoarea de achiziționare a autovehiculului/** **valoarea de achiziționare a tehnologiilor asistive şi de acces/ valoarea din devizul proiectului pentru adaptarea unei locuințe conform nevoilor individuale de acces**

**PAS 3:**

În urma acceptului de creditare din partea unității bancare, solicitantul va depune la registratura D.G.A.S.P.C. Sector 2 următoarele documente:

* contractul de credit perfectat între solicitant și unitatea bancară;
* graficul de rambursare;
* factura finală a autovehiculului achiziționat/ a tehnologiilor asistive şi de acces recomandate de medicul specialist sau contractul de vânzare-cumpărare, a acestora; contractul de vânzare-cumpărare va fi prezentat în original în vederea certificării conformității cu originalul de către persoana competentă;
* angajamentul persoanei cu handicap că nu va înstrăina tehnologiile asistive şi de acces achiziționate prin credit;
* cartea de identitate a autovehiculului și certificatul de înmatriculare al autovehiculului pe numele solicitantului/ proiectul de adaptare a locuinței conform nevoilor individuale de acces, însoțit de devizul proiectului. Proiectul și devizul proiectului trebuie să fie realizate și avizate de către o persoană autorizată în domeniu. Documentația va fi întocmită în conformitate cu Normativul privind adaptarea clădirilor civile și spațiului urban la nevoile individuale ale persoanelor cu handicap, indicativ NP 051-2012 – Revizuire NP 051/2000 aprobat prin Ordinul Ministerului Dezvoltării Regionale și Administrației Publice nr. 189/12.02.2013, precum și declarația pe propria răspundere a persoanei autorizată în domeniu (proiectantul) din care să reiasă faptul că proiectul lucrării respectă cerințele de accesibilitate, în conformitate cu actele normative în vigoare.

În urma analizării documentelor depuse, Direcția Generală de Asistență Socială și Protecția Copilului Sector 2 va încheia cu solicitantul un **contract privind angajamentul de plată a dobânzii**, pe baza căruia se va vira lunar dobânda în contul debitorului, deschis la banca de la care a fost contractat creditul.

**Derulare:**

Solicitantul are obligația să plătească și să facă **lunar** **dovada plății ratei la credit în termen de 48 de ore de la data scadentă** (chitanță, extras cont) până la data scadenței fiecărei luni înscrisă în graficul de rambursare, prin poștă, e-mail sau registratură.

De asemenea are obligația de a depune la D.G.A.S.P.C. Sector 2 graficul de rambursare al creditului ori de câte ori acesta suportă**modificări.** Plățile se efectuează în baza ultimului grafic de rambursare depus.

În situația în care beneficiarul creditului înregistrează restanțe la rambursarea acestuia, dobânda aferentă creditului se va suporta de către aceasta.

**Date de contact:**

**D.G.A.S.P.C. Sector 2**

**Tel:  0770799709**

**e-mail: social@social2.ro**